**RAPORT ANUAL**

**privind implementarea proiectului din cadrul Programului de Stat (2020-2023)**

**„Chirurgia modernă personalizată în diagnosticul și tratamentul complex al tumorilor la copii”** cifrul nr. 20.80009.8007.06

În rezultatul optimizării metodele de evidență statistică a tumorilor benigne și maligne la copiii din Republica Moldova în conformitate cu standardele europene, s-a stabilit creșterea incidenței tumorilor maligne la copii.

Implementarea în anul 2021 a algoritmului unificat de screening și diagnostic precoce al tumorilor la copii a contribuit la depistarea rapidă și abordarea miniivazivă, organomenajantă a acestora. Diagnosticul precoce a redus durata de spitalizare și sinecostul tratamentului, iar implementarea metodelor moderne de tratament miniinvaziv și organomenajante – perioada de reabilitare. S-a majorat accesibilitatea copiilor la consultarea multidisciplinară și diagnosticul precoce al tumorilor cu 4,5%.

Identificarea factorilor de risc și implementarea măsurilor de prevenire a condus la crearea condițiilor favorabile pentru menținerea și fortificarea sănătății copiilor. Analiza factorilor de risc și a cauzelor de îmbolnăvire efectuată integrat, la nivel național permite aprecierea impactului particularităţilor morfo-imunologice asupra evoluţiei clinice şi prognostitului tumorilor cu diverse localizări la copii.

A fost elucidată necesitatea adaptării programelor de screening, diagnostic precoce, prevenire, tratament și recuperare a copiilor cu tumori în conformitate cu „Planul global de acțiune pentru prevenirea și controlul bolilor netransmisibile” lansat de OMS, prin care se urmărește reducerea mortalității premature prin cancer cu 25% până în anul 2025.

A fost efectuat tratamentul individualizat complex și multidisciplinar la 372 de copii cu tumori benigne și maligne cu diverse localizări. Pentru optimizarea tratamentului multimodal se impune elaborarea unui concept modern în determinarea consecutivităţii acţiunii factorilor curativi tumoricizi, în funcție de particularităţile anatomomorfoimunologice ale copilului în perioada de creștere. S-au evidențiat necesitatea și s-au pus bazele pentru elaborarea noilor politici privind abordarea sistemică și multidisciplinară în depistarea factorilor de risc, implementarea metodelor moderne de screening, diagnostic precoce, prevenire, tratament personalizat, complex, reabilitare și îngrijire paliativă a copiilor cu tumori din Republica Moldova, precum și crearea condițiilor favorabile pentru menținerea și fortificarea sănătății populației.

Rezultatelor obținute din cercetările clinice și paraclinice au fost reflectate în 19 de lucrări științifice, dintre care: 1 compendiu, 16 - înreviste naţionale;26comunicări la conferinţe, simpozioane, 2 brevete de invenție ș.a.

A fost organizată Conferința națională științifico-practică cu participare internațională „Medicina personalizată în diagnosticul și tratamentul complex al tumorilor la copii”, la care au participat 178 de specialști invitați din Republica Moldova și 14 de după hotare: România, sua, Belarus, Ucraina și Rusia. Au fost prezentate 19 comunicări orale. Materialele conferinței (22 de articole) au fost publicate în Buletinul AȘM. Științe medicale,2021, nr. 2.

Memrii echipei de cercetare activează în cadrul a 5 proiecte de cercetare naționale și internaționale cu tangență la tematica cercetării proiectului realizat. În cadrul proiectului: „Détection des erreurs d'analyse médicale - un défi d'entrepreneuriat social et d'optimisation de la qualité de vie”, lansat de AUF au fost instruiți, la cursul „Managementulanalizelor de laborator” 4 studenți-doctoranzi.